Document ID: 31992R3944

ΚΑΝΟΝΙΣΜΟΣ (ΕΟΚ) αριθ. 3944/92 ΤΗΣ ΕΠΙΤΡΟΠΗΣ της 30ής Δεκεμβρίου 1992 περί θεσπίσεως συστήματος διπλού ελέγχου για την παρακολούθηση ορισμένων κλωστοϋφαντουργικών προϊόντων καταγωγής Μπαγκλαντές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό του Συμβουλίου (ΕΟΚ) αριθ. 4136/86 της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1539/92 της Επιτροπής (2), και ιδίως το άρθρο 13,
Εκτιμώντας:
ότι το άρθρο 13 του κανονισμού (ΕΟΚ) αριθ. 4136/86 προβλέπει τη δυνατότητα διαβουλεύσεων σε περίπτωση απάτης ή καταστρατήγησης των διατάξεων των συμφωνιών κλωστοϋφαντουργικών προϊόντων που έχουν συναφθεί μεταξύ της Ευρωπαϊκής Οικονομικής Κοινότητας και προμηθευτριών τρίτων χωρών G ότι υπάρχουν επαρκείς ενδείξεις απάτης μεγάλης κλίμακας και καταστρατήγησης των διατάξεων της συμφωνίας με το Μπαγκλαντές ιδίως όσον αφορά τον προσδιορισμό της καταγωγής των κλωστοϋφαντουργικών προϊόντων G ότι, κατόπιν διαβουλεύσεων με τις αρχές του Μπαγκλαντές, μονογραφήθηκε συμφωνία υπό μορφή ανταλλαγής επιστολών που θεσπίζει σύστημα διπλού ελέγχου για την παρακολούθηση των φορτίων εμπορευμάτων που υπάγονται στις κατηγορίες 4, 6 και 8 χωρίς, ωστόσο, να διαπραγματεύεται στο στάδιο αυτό ποσοτικά όρια G ότι στις 30 Δεκεμβρίου 1992 το Συμβούλιο ενέκρινε εξ ονόματος της Κοινότητας τη συμφωνία μεταξύ του Μπαγκλαντές και της Ευρωπαϊκής Οικονομικής Κοινότητας υπό μορφή ανταλλαγής επιστολών περί θεσπίσεως συστήματος διπλού ελέγχου για την παρακολούθηση όλων των εξαγωγών που υπάγονται στις ανωτέρω κατηγορίες G ότι στο παράρτημα VI του κανονισμού (ΕΟΚ) αριθ. 4136/86 θεσπίζονται οι διατάξεις σχετικά με την εφαρμογή συστήματος διπλού ελέγχου και τον τύπο και τις λεπτομέρειες εκδόσεως των αδειών εξαγωγής G ότι, προκειμένου να διευκρινισθεί ότι τα παραστατικά εξαγωγής που εκδίδουν οι αρχές του Μπαγκλαντές δεν αφορούν προϊόντα που υπόκεινται σε περιορισμούς, είναι απαραίτητο να τροποποιηθούν κατάλληλα τα παραστατικά εξαγωγής G ότι η εισαγωγή αυτού του συστήματος διπλού ελέγχου δεν πρέπει να εμποδίζει την εισαγωγή στην Κοινότητα προϊόντων των κατηγοριών 4, 6 και 8 τα οποία απεστάλησαν από το Μπαγκλαντές πριν την ημερομηνία έναρξης ισχύος του παρόντος κανονισμού G ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 2, οι εισαγωγές στην Κοινότητα των κατηγοριών προϊόντων καταγωγής Μπαγκλαντές που παρατίθενται στο παράρτημα Ι, υπόκεινται, μέχρι τις 31 Δεκεμβρίου 1992, στο σύστημα διπλού ελέγχου που περιγράφεται στο παράρτημα VI του κανονισμού (ΕΟΚ) αριθ. 4136/86.
Άρθρο 2
Προϊόντα που προβλέπονται στο άρθρο 1 τα οποία μεταφέρθηκαν από το Μπαγκλαντές στην Κοινότητα πριν από την ημερομηνία έναρξης ισχύος του παρόντος κανονισμού και δεν έχουν τεθεί σε ελεύθερη κυκλοφορία, τίθενται σε ελεύθερη κυκλοφορία κατόπιν προσκομίσεως φορτωτικού εγγράφου ή άλλου εγγράφου μεταφοράς το οποίο να αποδεικνύει ότι η μεταφορά εκτελέσθηκε πράγματι πριν από την εν λόγω ημερομηνία.
Άρθρο 3
Το έντυπο της άδειας εξαγωγής που προσαρτάται στο παράρτημα VI του κανονισμού (ΕΟΚ) αριθ. 4136/86 αντικαθίσταται, για τους σκοπούς του παρόντος κανονισμού, από το έντυπο που παρατίθεται στο παράρτημα ΙΙ.
Άρθρο 4
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 1992.

Labels: 18
3
1